ΓΡΑΠΤΗ ΕΡΩΤΗΣΗ E-1001/01

υποβολή: Paulo Casaca (PSE) προς την Επιτροπή

(30 Μαρτίου 2001)

Θέμα: Απαλλαγή 1999 Γεωργία

Οι διευκρινίσεις της Επιτροπής σχετικά με το σημείο 2.7 του δευτέρου ερωτηματολογίου που αφορά τη χορήγηση απαλλαγής για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999 δεν απαντούν στα ερωτήματα που τέθηκαν ως προς διάφορα ζητήματα. Μπορεί συνεπώς η Επιτροπή να διευκρινίσει τα ακόλουθα σημεία;

Σχετικά με το σημείο 2.7 α):

- Παράγραφος 36. Μπορεί η Επιτροπή να αποστείλει την εν λόγω έκθεση της ΟΛΑΦ;

- Παράγαφος 42. Η απάντηση δεν έχει σχέση με την ερώτηση. Η ερώτηση αφορά τη δράση των ολλανδικών αρχών που αναφέρονται στην παράγραφο 42 και όχι τη δράση των βελγικών αρχών που επίσης αναφέρονται στην ίδια ερώτηση. Κατά συνέπεια, επαναλαμβάνω το ερώτημα 2.7 α).

Συμπληρωματική απάντηση του κ. Fischler εξ ονόματος της Επιτροπής

(18 Ιουνίου 2001)

Οι έλεγχοι που πραγματοποιήθηκαν με τη συμμετοχή της Ευρωπαϊκής Υπηρεσίας Καταπολέμησης της Απάτης (OLAF) είχαν ως βάση τις διατάξεις του κανονισμού (ΕΟΚ) αριθ. 595/91 του Συμβουλίου της 4ης Μαρτίου 1991 περί των ανωμαλιών και της ανάκτησης των αχρεωστήτως καταβληθέντων ποσών στα πλαίσια της χρηματοδότησης της κοινής γεωργικής πολιτικής ως και της οργάνωσης ενός συστήματος πληροφόρησης στον τομέα αυτό(1). Σύμφωνα με τον εν λόγω κανονισμό, οι πληροφορίες που ανταλλάσσονται μεταξύ των κρατών μελών και της Επιτροπής είναι εμπιστευτικές και δεν μπορούν να διαβιβάζονται σε άτομα εκτός εκείνων τα οποία, λόγω των καθηκόντων που ασκούν στα κράτη μέλη ή στα κοινοτικά όργανα, πρέπει να τις γνωρίζουν και τα ονόματα φυσικών ή νομικών προσώπων είναι δυνατόν να κοινοποιούνται σε άλλο κοινοτικό ή θεσμικό όργανο μόνο εφόσον η ανακοίνωση αυτή μπορεί να χρησιμεύσει για την πρόληψη ή τη δίωξη ανωμαλιών ή για τη διαπίστωση πιθανολογουμένων ανωμαλιών. Εξάλλου, το αξιότιμο μέλος του Κοινοβουλίου μπορεί να αναφερθεί στην απάντηση που η Επιτροπή έδωσε στη γραπτή ερώτηση E-27/01(2). Στην ερώτηση αυτή αναφέρεται ότι η OLAF συμπέρανε ότι δεν ανακαλύφθηκαν παρατυπίες και ότι τα δύο οικεία κράτη μέλη ενημερώθηκαν σχετικά.

Όσον αφορά το σημείο 42 της ειδικής έκθεσης αριθ. 1/99 του Ελεγκτικού Συνεδρίου, η Επιτροπή μπορεί να δώσει τις ακόλουθες πληροφορίες: όσον αφορά την επιστροφή δαπανών από την ολλανδική επιχείρηση, το εν λόγω ποσό δηλαδή 5 136,89 NLG καταβλήθηκε και πιστώθηκε στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) το Δεκέμβρη του 1997. Στην απάντηση στην ερώτηση 2.7. στην οποία αναφέρεται το αξιότιμο μέλος του Κοινοβουλίου, η Επιτροπή περιορίστηκε στο θέμα που θεωρούσε πιο σημαντικό, δηλαδή στα μέτρα που ελήφθησαν σχετικά με το βουτυρόγαλα. Η ερώτηση στην οποία επανέρχεται το αξιότιμο μέλος του Κοινοβουλίου στη γραπτή του ερώτηση αντιπροσωπεύει 3350 χιλιόγραμμα ή περίπου 0,002 % της ποσότητας αποκορυφωμένου γάλακτος σε σκόνη που ενσωματώθηκε το 1997 σε σύνθετες τροφές στις Κάτω Χώρες. Ήδη στην απάντηση στην ειδική έκθεση αριθ. 1/99 του Ελεγκτικού Συνεδρίου, η Επιτροπή απάντησε ότι το ποσό αυτό επιστράφηκε. Το αξιότιμο μέλος του Κοινοβουλίου οπωσδήποτε συμμερίζεται τη γνώμη της Επιτροπής ότι αυτή θα πρέπει να συγκεντρώσει τις προσπάθειές της, για να διασφαλίσει έναν αποτελεσματικό έλεγχο, σε θέματα που αντιπροσωπεύουν ένανλικό κίνδυνο δαπανών εφόσον είναι τα κράτη μέλη που είναιπεύθυνα για τη διαχείριση των ενισχύσεων και την ενδεχόμενη επιστροφή τους.

(1) ΕΕ L 67 της 14.3.1991,.

(2) ΕΕ C 187 E της 3.7.2001, σελ. 162.